Σου Τσινάν

Ο Σου Τσινάν (μαλαϊκά: Soh Chin Ann, μαλαϊκή προφορά: Σο Τσιν Αν, απλοποιημένα κινεζικά: 苏进安, παραδοσιακά κινεζικά: 蘇進安, πινγίν: Sū Jìn'ān, γεννήθηκε 28 Ιουλίου 1950) είναι Μαλαισιανός, κινεζικής καταγωγής, πρώην ποδοσφαιριστής. Αγωνιζόταν ως κεντρικός αμυντικός και αναδείχθηκε σε έναν από τους κορυφαίους παίκτες στην ιστορία της Νοτιοανατολικής Ασίας. Η FIFA τον αναγνωρίζει ως  δεύτερο στην κατάταξη των ποδοσφαιριστών με τις περισσότερες διεθνείς εμφανίσεις με 195, ενώ διατήρησε την πρώτη θέση μέχρι τον Ιούνιο του 2022. Η RSSSF και η Διεθνής Ομοσπονδία Ιστορίας και Στατιστικής του Ποδοσφαίρου (IFFHS), αναγνωρίζουν τον Σου ως τον ποδοσφαιριστή με τις περισσότερες διεθνείς συμμετοχές στο ποδόσφαιρο ανδρών.

Καριέρα σε συλλόγους 

Ο Σου ξεκίνησε την ποδοσφαιρική του καριέρα στην Μελάκα Γιουνάιτεντ ΦΚ το 1969. Εντάχθηκε στη Σελανγκόρ ΦΚ το 1971 και έπαιξε στην ομάδα μέχρι το 1978 κερδίζοντας έξι τίτλους Κυπέλλου Μαλαισίας. Επέστρεψε στην Μελάκα Γιουνάιτεντ το 1979 και κέρδισε τον τίτλο του Λιγκ Καπ το 1983, αλλά ήταν ανενεργός για δύο χρόνια λόγω ενός έτους αναστολής το 1985. Επέστρεψε ως αρχηγός της Μελάκα Γιουνάιτεντ το 1988, η οποία ήταν και η τελευταία του σεζόν στο εγχώριο Πρωτάθλημα. Η ηγετική του παρουσία τον έκανε γνωστό ως Tauke ή Towkay («Αφεντικό») από τους συμπαίκτες και φιλάθλους.

Εθνική ομάδα 

Σε ηλικία 19 ετών, ο Σου έκανε την πρώτη εμφάνιση του για την Εθνική Μαλαισίας στο Κινγκς Καπ του 1969. Το 1971, όταν έπαιξε στα προκριματικά για τους Ολυμπιακούς Αγώνες στη Σεούλ της Νότιας Κορέας, ήταν το νεότερο μέλος της εθνικής ομάδας, σε ηλικία 21 ετών. Συμμετείχε στους Ολυμπιακούς Αγώνες του 1972 στο Μόναχο και ήταν ο αρχηγός της ομάδας στους Ολυμπιακούς Αγώνες του 1980 στη Μόσχα και παραμένει ο μοναδικός από τη χώρα του που πέτυχε κάτι τέτοιο. Εκείνη την εποχή θεωρούταν ως ένας από τους καλύτερους Ασιάτες αμυντικούς. Στη διοργάνωση του 1972, βοήθησε την εθνική ομάδα να νικήσει τις Ηνωμένες Πολιτείες με 3-0 στον δεύτερο αγώνα. 
Ωστόσο, οι ήττες με 3-0 από τη Δυτική Γερμανία και με 6-0 από το Μαρόκο στο τρίτο παιχνίδι οδήγησε τη Μαλαισία στη 9η θέση. Η Μαλαισία δεν συμμετείχε στους Ολυμπιακούς Αγώνες του 1980 ως μποϊκοτάζ για τη σοβιετική εισβολή στο Αφγανιστάν. Ωστόσο, λόγω της συμβολής του για τη πρόκριση της Μαλαισίας στους Ολυμπιακούς του 1980, βραβεύτηκε με το Τάγμα του Υπερασπιστή του Βασιλείου (μαλαϊκά: Darjah Yang Mulia Pangkuan Negara) από τον Γιάνγκ ντι-Περτουάν Αγκόνγκ. Αργότερα έλαβε μέρος στο Ασιατικό Κύπελλο Εθνών του 1980, όπου η Μαλαισία αποκλείστηκε στη φάση των ομίλων, με τη Μαλαισία, ωστόσο, να πραγματοποιεί μία από τις καλύτερες επιδόσεις κάτω από την ηγεσία του, με την ομάδα να καταφέρνει μια διάσημη ισοπαλία με 1-1 με αντίπαλο τη δυνατή Νότιας Κορέας. Ο Σου απέκτησε επίσης φήμη επειδή έκανε εξαιρετικό τουρνουά, επιτρέποντάς του να επιλεγεί στην καλύτερη ομάδα της διοργάνωσης από την Ασιατική Συνομοσπονδία Ποδοσφαίρου, ο πρώτος νοτιοανατολικοασιάτης που έλαβε τέτοια τιμή, ρεκόρ που διήρκεσε μέχρι το Ασιατικό Κύπελλο Εθνών του 2019.

Αποσύρθηκε από την εθνική ομάδα το 1984, έχοντας πραγματοποιήσει σύμφωνα με την  Ομοσπονδία Ποδοσφαίρου της χώρας 252 διεθνείς εμφανίσεις (συμπεριλαμβανομένων αγώνων με αντίπαλες ομάδες νέων, δεύτερων εθνικών που δεν θεωρούνται πλήρεις διεθνείς από τη FIFA). Η Ασιατική Συνομοσπονδία Ποδοσφαίρου αναγνώρισε το επίτευγμά του και τον ενέταξε στο AFC Century Club τον Φεβρουάριο του 1999. Τον Αύγουστο του 2021 η FIFA αναγνώρισε 195 διεθνείς αγώνες του Σου καταττάσοντας πρώτο στη λίστα των ποδοσφαιριστών με τις περισσότερες επίσημες διεθνείς εμφανίσεις. Η RSSSF και η IFFHS αναγνωρίζουν 219. Με την εθνική είχε 108 νίκες σε αυτούς τους αγώνες, επίδοση ρεκόρ κόσμου που διατηρήθηκε για τρεις δεκαετίες.

Μετά το ποδόσφαιρο 

Διορίστηκε πρόεδρος της επιτροπής διαιτητών στις 13 Μαρτίου 2007. Ήταν διευθυντής ομάδας (όχι προπονητής) της Εθνικής Μαλαισίας από το 2007 έως το 2009.

Το 2016, έκανε εμφάνιση στην ταινία Ola Bola ως Chow Kok Keong, ένας χαρακτήρας που βασίστηκε στον εαυτό του στην προκριματική εκστρατεία των Ολυμπιακών Αγώνων του 1980.

Προσπάθησε επίσης να μπει στην πολιτική θέτοντας υποψηφιότητα για μέλος του Κοινοβουλίου της Μαλαισίας για την Κοτά Μελάκα εκπροσωπώντας τη Μαλαισιανή Κινέζικη Ένωση του Εθνικού Μετώπου (Barisan Nasional) το 1986, αλλά δεν εκλέχθηκε.

Στατιστική 

Διεθνή

 Τα σκορ και τα αποτελέσματα απαριθμούν πρώτα τον απολογισμό τερμάτων της Μαλαισίας.

Τίτλοι και διακρίσεις 
Σελανγκόρ

 Κύπελλο Μαλαισίας (6) : 1971, 1972, 1973, 1975, 1976, 1978

Μελάκα Γιουνάιτεντ

 Ερασιτεχνικό Πρωτάθλημα Μαλαισίας: 1983

Μαλαισία

 Ασιατικοί Αγώνες, χάλκινο μετάλλιο: 1974
 Αγώνες Νοτιοανατολικής Ασίας (2) : 1977, 1979
 Τουρνουά Μερντέκα (4) : 1973, 1974, 1976, 1979
 Κινγκς Καπ (2) : 1972, 1978
 Επετειακό Τουρνουά της Τζακάρτα: 1970

Ατομικές διακρίσεις

 Ομάδας του Ασιατικού Κυπέλλου Εθνών: 1980
 AFC Century Club: 1999 
 Hall of Fame Ασιατικού Ποδοσφαίρου: 2014

Ρεκόρ

 Περισσότερες συμμετοχές όλων των εποχών στην Εθνική Μαλαισίας: 219 (RSSSF, IFFHS)
 Μόνος ποδοσφαιριστής που έφτασε τους 200 ή περισσότερους αγώνες με εθνική ομάδα σύμφωνα με τις RSSSF, IFFHS: 219 Η FIFA αναγνωρίζει 195.

Τάγματα

 :
  Μέλος του Τάγματος του Υπερασπιστή του Βασιλείου (1980)
 :
  Ιππότης Διοικητής του Δοξασμένου Τάγματος της Μελάκα (2021)
 :
  Ιππότης Σύντροφος του Τάγματος του Σουλτάνου Σαραφουντίν Ιντρίς Σα (2016)
 :
  Ιππότης Σύντροφος του Τάγματος του Στέμματος της Παχάνγκ (2000)

Δείτε επίσης 
 Κατάλογος ποδοσφαιριστών ανδρών με 150 ή περισσότερες διεθνείς συμμετοχές

Παραπομπές

Εξωτερικοί σύνδεσμοι 

 Μαλαισιανοί λαμπαδηδρόμοι της Ολυμπιακής Φλόγας
 Σελίδα προφίλ στο Selangorfc.com (μαλαϊκά)
 Προφίλ στο Transfermarkt.com

Μαλαισιανοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Μαλαισίας
FIFA Century Club
Ποδοσφαιριστές στους Θερινούς Ολυμπιακούς Αγώνες 1972
Αθλητές στους Ασιατικούς Αγώνες 1974
Ποδοσφαιριστές Ασιατικού Κυπέλλου Εθνών 1980
Ποδοσφαιριστές Σελανγκόρ ΦΚ
Ποδοσφαιριστές Μελάκα Γιουνάιτεντ ΦΚ
Μέλη του Τάγματος του Υπερασπιστή του Βασιλείου